আশিল দোভেরিয়া
আশিল দোভেরিয়া (ফরাসি: Achille Devéria) (১৮০০-১৮৫৭) ফ্রান্সের একজন চিত্রশিল্পী ছিলেন। উনবিংশ শতাব্দীতে আশিল তার আঁকা নগ্ন চিত্রের জন্য বিখ্যাত হয়ে ওঠেন। আশিলের পিতা ফরাসি নৌবাহিনীতে বেসামরিক কর্মচারী ছিলেন। ১৮২২ সালে আশিল চিত্রাঙ্কন কর্মে নিজেকে পুরোপুরি নিয়োগ করেন। ১৮৩০ সালে তিনি একজন সফল চিত্রশিল্পী হিসেবে পরিচিতি লাভ করেন, তার চিত্রের বিষয় ছিলো নারী পুরুষের নগ্ন দেহ এবং যৌনমিলন।